× 9 cm. Той се състои от процесори на звук и ефекти, аналогово-цифров и цифрово-аналогов преобразувател и микрофонен усилвател, и е поместен в корпус с операторски и индикаторни елементи, а също и с различни аналогови, оптични и цифрови входове и изходи, както и портове FireWire.
 Той има следните основни технически характеристики:
 —
 хибридна FireWire/USB2 свързаност (способност за свързване към автоматична машина за обработка на информация (АМОИ),
 —
 смесител с 28 входа с цифрови ефекти за обработка на сигнали,
 —
 специален софтуер за смесване,
 —
 отделни входове за слушалки на лицевия панел, всеки от които е с независимо регулиране на звука, и
 —
 светодиоден дисплей за състоянието върху лицевия панел.
 Апаратът е предназначен за използване в цифрови музикални продукции в звукозаписни студия или на живо на сцена. Той може да работи в два режима: в съчетание с машина за автоматична обработка на информация или в самостоятелен режим.
 Когато се използва в съчетание с автоматична машина за обработка на информация (АМОИ), той служи за преобразуване и обработка на звукови сигнали, постъпващи от външни аудиоизточници, както и като предусилвател на сигнали от микрофон. В самостоятелен режим апаратът може да се използва като смесител с интегрирани ефекти.
 8543 70 90
 Класирането се определя от общи правила 1 и 6 за тълкуване на Комбинираната номенклатура, забележка 5 Д към глава 84, както и от текстовете на кодове по КН 8543 , 8543 70 и 8543 70 90 .
 Тъй като апаратът има специфична функция, различна от обработка на информация (предусилвател на звук и смесител), той следва да се класира в позицията, отговаряща на съответната функция, или при липса на такава, в остатъчна позиция.
 Функцията на апарата не е обхваната по-специално в никоя позиция от глава 85. Апаратът следва да се счита за смесително устройство, обхванато от позиция 8543 (вж. също Обяснителните бележки към Хармонизираната система за позиция 8543 , четвърти параграф, (4).
 Следователно апаратът трябва да бъде класиран в код по КН 8543 70 90 като „Електрически машини и апарати със специфична функция, неупоменати, нито включени другаде в глава 85“.
 